
Este fără echivoc faptul că sistemul penitenciar îşi poate aduce contribuţia la desfăşurarea 
acțiunilor, misiunilor şi operaţiilor duse pe teritoriul naţional atât pe timp de pace, cât şi în situaţii mai 
complicate când, securitatea statului se va baza nu numai pe capacitatea de reacţie a Armatei Române 
ci şi pe capacitatea de anticipare şi de acţiune pro-activă a tuturor instituţiilor cu atribuţii în acest 
domeniu. Din acest motiv este necesar să înţelegem care pot fi premisele, cum se pot obţine şi unde 
pot fi plasate efectele destabilizării unor penitenciare şi eventual a eliberării unui număr semnificativ de 
persoane aflate în detenţie din unităţile aflate în zona de război sau criză. Suntem de părere că trebuie 
să ne imaginăm pe de o parte, implicaţiile asupra stării de spirit a populaţiei civile, iar pe de altă parte, 
efectele negative asupra integrităţii căilor de comunicaţii, aprovizionare şi sprijin logistic ale forțelor aflate 
în spatele frontului sau ale celor existente în zona de operaţii la criză. Înțelegerea şi evaluarea corectă a 
proceselor interne, a rețelelor mai puţin vizibile din interior dar cu legături importante în exterior, precum 
şi a riscurilor asociate mediului penitenciar, sunt necesare cel puţin pentru a cunoaşte potenţialul 
distructiv al populaţiei carcerale ajunsă în pragul unei revolte sau angrenată în alte acte de dezordine ori 
activităţi ilegale. Acestea sunt motivele pentru care am ales să nu neglijam aria de acţiune a acestor 
oameni aflaţi în custodia statului cu scopul de a fi integrati într-un proces de recuperare socială. Pornind 
de la două din cele mai importante elemente statistice — numărul de persoane private de libertate - 
33.000 şi numărul de cadre — 13.000 de ofițeri şi agenţi, putem trage concluzia că sistemul penitenciar 
este o verigă importantă de care trebuie ţinut cont pe timp de criză şi război. 

Apartenența administrației penitenciare la ipoteză, penitenciarele scăpate de sub control ca 


Sistemul de Apărare, Ordine publică şi Siguranţă 
Naţională (S.A.O.P.S.N)' nu este recunoscută de 
legiuitor în mod întâmplător. Prezenţa elementului 
antisocial la fiecare dintre persoanele aflate în deten- 
ţie fac ca tulburarea stării de spirit din rândul lor să fie 
un factor de risc pentru securitatea naţională ce nu 
poate fi neglijat. 

Forţa destructivă a unor oameni scăpaţi de sub 
control care au demonstrat că pot comite acte anti- 
sociale va adăuga cu siguranţă o temere suplimen- 
tară la nivelul populaţiei care va trece prin situaţii şi 
aşa complicate dacă ţara noastră se va confrunta cu 
o criză majoră sau dacă va fi în pragul unui conflict 
militar. Pe de altă parte, dacă ne referim la ultima 


urmare a răzvrătirii persoanelor private de libertate au 
potenţialul de a produce dezordine în spatele (adân- 
cimea) frontului, adică exact locul din care vor porni 
rutele de suport logistic. 

Succintă descriere a sistemului adminis- 
traţiei penitenciare 

Sistemul? administratiei penitenciare din 
România este constituit din Administraţia Naţională a 
Penitenciarelor şi unităţile subordonate a căror apar- 
tenenţă la S.A.OP.S.N este atribuită de lege. 
Administraţia Naţională a Penitenciarelor îşi aduce 
contribuţia la menţinerea ordinii publice şi a siguranţei 
naţionale prin coordonarea pazei, escortării, suprave- 

gherii, aplicării regimului de detenţie şi organizării de 
activităţi destinate reintegrării sociale a persoanelor 
private de libertate. 

Instituţia este coordonată direct de ministrul 
justiţiei şi îşi desfăşoară activitatea în conformitate cu 
prevederile Constituţiei României, Declaraţiei Univer- 
sale a Drepturilor Omului, Convenţiei pentru apărarea 
drepturilor omului şi a libertăţilor fundamentale, cu re- 
comandările Consiliului Europei cu privire la tratamen- 
tul deţinuţilor, cu dispoziţiile Legii nr. 293/2004 privind 
Statutul funcţionarilor publici cu statut special din 
Administraţia Naţională a Penitenciarelor, Legii nr. 
51/1991 privind siguranţa naţională a României şi 
legislaţiei privind executarea pedepselor. 

Sistemul penitenciar este un serviciu public cu 
un rol social deosebit, determinat de atribuţiile sale 
privind formare a unei atitudini corecte a persoanelor 
private de libertate faţă de muncă, de ordinea de 
drept şi faţă de regulile de convieţuire socială. Acest 
rol devine vizibil în context social, în special în mo- 
mentul producerii unor evenimente negative. De ace- 
ea se pune accentul pe importanţa modului de organi- 
zare şi coordonare a activităţilor de executare a pe- 
depselor privative de libertate, prin asigurarea pazei, 
escortării şi supravegherii persoanelor private de 
libertate. 

Administraţia Naţională a Penitenciarelor trebuie 
să evalueze permanent nevoile de asistenţă socială, 
educaţie şi terapeutice ale persoanelor private de 
libertate, acest proces constituind baza strategiei de 
reintegrare socială a acestora. Activitatea de pregătire 
şcolară şi de calificare a persoanelor private de 
libertate, coordonarea şi planificarea etapelor şi a 
programelor educaţionale sunt activităţi curente 
desfăşurate în cadrul sistemului pentru realizarea 
funcţiei educative şi de asistenţă psiho-socială. 

Cu toate că, la prima vedere, aducerea în 
discuţie a funcţiei de resocializare a deţinuţilor poate 
părea în afara scopului prezentului studiu, facem 
precizarea că din perspectiva conceptului securităţii 
dinamice“, implicarea persoanelor private de libertate 
în activităţi utile, are un impact pozitiv durabil asupra 
stării generale de spirit. O stare de nemulţumire 
generală în rândul unui număr de câteva mii de 
condamnaţi şi arestaţi preventiv poate fi exploatată 
sau poate degenera de la sine, în timpul sau pe 
fondul unor situaţii de criză sau în cazul unui conflict 
armat. Suntem de părere că este mult mai dificilă 
provocarea sau producerea unei revolte cu efecte 
grave asupra siguranţei aşezămintelor de deţinere 
dacă persoanele încarcerate au o percepţie şi o 
reflecţie în limite normale asupra vieţii lor cotidiene şi 
asupra perspectivelor imediate (muncă, activităţi edu- 
cative, vocaţionale, religioase), pe termen mediu 
(trecerea în regimuri de detenţie ce permit un grad 
mai mare de mişcare şi drepturi suplimentare) şi pe 
termen lung (posibilitatea de liberare condiţionată). 


La momentul actual, întregul sistem traversează 
o perioadă de profunde schimbări” atât la nivelul 
organizării structurale, cât şi din punctul de vedere al 
procedurilor de lucru cu care operează. Se observă 
însă că această evoluţie vizează mai mult activităţile 
cu persoanele private de libertate, lăsând oarecum în 
plan secund adaptarea metodologiilor care regle- 
mentează colaborarea cu alte structuri. 

Cu toate că Administraţia Naţională a Peniten- 
ciarelor recunoaşte? existenţa unor deficienţe la nive- 
lul capacităţilor şi capabilităţilor sistemului de a răs- 
punde în parametri optimi la situaţii de urgenţă sau în 
caz de mobilizare, considerăm că factorii decizionali 
trebuie să se îndrepte spre unele modalităţi, astfel 
încât lucrurile să intre în faza de implementare a unor 
soluţii concrete. Câteva dintre măsurile pe care le 
propunem şi care nu necesită fonduri substanţiale se 
referă la introducerea în exerciţiile trimestriale de alar- 
mare a rezolvării unor speţe care impun dislocarea 
unităţilor de penitenciare, definirea competenţelor şi 
responsabilităţilor (în cazul producerii unor situaţi de 
criză sau război) la nivelul structurilor de conducere 
teritoriale (cu descentralizarea actului decizional pană 
la nivel de regiune), proiectarea bazelor de date 
proprii (stocuri, informaţii, resurse umane) şi interope- 
raţionalizare (sau cel puţin compatibilizarea) cu cele 
existente la celelalte structuri cu atribuţii în domeniul 
apărării, ordinii publice sau siguranţei naţionale, re- 
condiţionarea adăposturilor anti-bombardament exis- 
tente sau efectuarea de investiţii de capital acolo un- 
de nu au fost avute în vedere, efectuarea unor exer- 
ciţii în comun, inclusiv cu Forţele Terestre de apăra- 
rea a perimetrelor exterioare unităţilor de penitenciar, 
identificarea căilor şi rutelor (principale şi alternative) 
de aprovizionare tehnică şi materială ş.a.m.d. 

Din punctul de vedere al unor situaţii complexe 
de tipul celor care pot apărea în situaţii de criză şi 
război, riscul major pe care sistemul penitenciar îl 
prezintă, este acela al scăpării de sub control a masei 
de persoane private de libertate. Fie că ar putea fi 
vorba de unităţi izolate sau de regiuni ori chiar de 
întreg sistemul, concretizarea acestui risc va avea 
consecinţe profund negative atât la criză cât şi la 
război. În continuare prezentăm o radiografie a unor 
posibilităţi din care se pot naşte riscuri majore atât 
pentru siguranţa naţională cât şi pentru operaţiile 
conduse pe teritoriul naţional. 

Realităţi obiective întâlnite la nivelul 
populaţiei carcerale 

Persoanele private de libertate care se regă- 
sesc la un moment dat în sistemul penitenciar pre- 
zintă o serie de elemente şi caracteristici specifice 
care, în ipoteza unui conflict militar pot fi exploatate 
atât înainte cât şi după declanşarea acţiunilor armate. 
Colectivitatea din spatele gratiilor, reprezintă o 
oglindă a societăţii căruia în aparţine penitenciarul 

respectiv, desigur la scară mult mai mică şi cu unele 
particularităţi care dau naştere unor realităţi obiective, 
util a fi cunoscute pentru a se împiedica transforma- 
rea lor în vulnerabilităţi şi materializarea unor poten- 
tiale ameninţări asociate. 

Caracterul eterogen al mediilor şi zonelor geo- 
grafice de provenienţă (medii urbane — centrale sau 
periferii, rurale, autohtone sau străine), gradul de sus- 
tinere al aparţinătorilor, cu deţinuţi care se bucură de 
sprijinul apropiaților ori dimpotrivă fiind privaţi de orice 
tip de suport, precum şi nivelul de educaţie diferit care 
se extinde de la analfabeți la persoane ce deţin titluri 
academice sunt trăsături ale populaţiei încarcerate ce 
trebuie avute în vedere când sunt formulate politici de 
gestionare a riscurilor privind starea de spirit în rândul 
persoanelor private de libertate. Un alt aspect ce nu 
trebuie neglijat este experienţa în domeniul infrac- 
tional, întrucât se pot întâlni recidivişti pentru care 
crima reprezintă un mod de viaţă precum şi persoane 
care au trecut pentru prima dată dincolo de limita 
legii. Adaptare condamnaților la mediul carceral re- 
prezintă practic modalitatea în care se realizează co- 
nexiunea între aspectele menţionate anterior. Există 
pe de o parte, persoane pentru care penitenciarul re- 
prezintă un mediu ale cărui elemente şi legităţi le 
cunosc, le respectă şi le promovează în mod natural 
iar pe de altă parte, persoane pentru care simpla idee 
de a petrece o perioadă scurtă de timp într-un mediu 
închis le poate altera comportamentul până la anihi- 
larea celui mai elementar simţ de conservare. Pentru 
a completa registrul analizei noastre, trebuie să men- 
ționăm şi gradul de acces la resursele materiale de 
care dispun persoanele private de libertate. Din acest 
punct de vedere putem distinge condamnaţi care intră 
în posesia resurselor pe căile legale şi deţinuţi care 
dispun de practici de eludare a regimului de detenţie 
pentru ca în acest mod să poată accesa o gamă largă 
de bunuri, unele permise de lege, altele nu. Aceste 
căi şi mijloace deşi cunoscute de factorii responsabili, 
se perfecţionează şi se adaptează continuu din diferi- 
te motive, cum ar fi: tehnologia (până în prezent ANP 
nu a reuşit achiziţionarea unor sisteme moderne de 
bruiaj a telefoniei mobile) sau lipsa dotărilor materiale 
şi de infrastructură (o bună parte din unităţile sis- 
temului penitenciar sunt amplasate pe locaţii improprii 
preluate de la alte instituţii sau persoane juridice). 


Elemente ce pot fi exploatate cu scopul 
destabilizării locurilor de detenţie 

Pornind de la cele descrise mai sus, se poate 
spune că există o serie de elemente ce pot conduce 
la ideea folosirii persoanelor private de libertate ca un 
factor ostil instituţiilor statului pe timpul ducerii acțiuni- 
lor militare în situaţii de criză sau război. Existenţa 
statului ca inamic comun atât pentru agresor cât 
pentru persoanele condamnate care au un resen- 
timent inevitabil împotriva sistemului judiciar şi per- 
soanelor care îl reprezintă (cadre ale penitenciarului, 
organe de poliţie, magistrați) este punctul din care 


poate porni un demers care ulterior să se concretize- 
ze într-un avantaj concret pentru agresor. Sistemul 
dual de autoritate perceput de majoritatea deţinuţilor 
şi reprezentat de componenta instituţională oficială 
(director de penitenciar, adjuncţi, şefi de comparti- 
mente, şefi de escortă, şefi de puncte de lucru etc.) şi 
componenta informală (lideri de clanuri sau de grupări 
de criminalitate organizată, locotenenţi, executanţi, 
simpatizanți), precum şi frustrarea asociată lipsirii de 
libertate determinată de conştientizarea trecerii timpu- 
lui şi implicit a vieţii, sunt aspecte ce pot determina 
creşterea nivelului de agresivitate şi direcționarea lui 
împotriva instituţiilor şi forţelor statului. Orice modifi- 
care a reglementărilor ce vizează condiţiile de viaţă 
din penitenciar îi va afecta pe toţi cei aflaţi într-o astfel 
de instituţie, producând transformări în starea de spirit 
a colectivului şi extrem de probabil va adânci senti- 
mentul anti-sistem. 

Regulile informale, cutumele şi clasele sociale 
cristalizate la nivelul populaţiei penitenciare împart 
persoanele aflate în detenţie în altfel de categorii faţă 
de cele întâlnite în societatea instituţionalizată. Foarte 
des o persoană încarcerată într-o unitate penitenciară 
îşi pierde din atributele de unicitate pe care le-a avut 
în starea de libertate şi devine doar un element 
cuantificabil într-o analiză cantitativă. Din cauza nu- 
mărului redus de personal cu atribuţii pe linia comu- 
nicării la nivel personal cu deţinuţii, se ajunge ca cei 
din urmă să resimtă o dorinţă puternică de a primi un 
feed-back pozitiv cu privire la propria persoană de la 
oricine doreşte să-i asculte şi mai ales să le ofere o 
valorizare pozitivă a propriei personalităţi. Odată înţe- 
lese, aceste elemente pot fi utilizate de inamic pentru 
a destabiliza un astfel de mediu şi aşa de multe ori 
fragil şi imprevizibil când se confruntă cu stimuli pe 
care nu îi înţelege. 

Dorinţa de eludare a regulilor de ordine 
interioară impuse de lege, porneşte practic de la 
fiecare limitare a libertăţii implementată prin coerciţie, 
care determină la rândul ei apariţia unei reacţii 
contrare de aceeaşi intensitate. Pe de altă parte, ac- 
tele de sfidare a sistemului conduc la o avansare a 
autorilor în planul ierarhiei de grup, care, pentru a-şi 
păstra reputaţia, vor fi capabili de acte din ce în ce 
mai neaşteptate, inclusiv din categoria celor violente 
sau care presupun sprijinirea forţelor adverse. In 
acest sens, condamnaţii dispuşi a se angrena în ast- 
fel de demersuri au ca principal aliat timpul, care în 
general operează în favoarea persoanelor private de 
libertate implicate în planificarea şi punerea în prac- 
tică a actelor ilicite. Exemplificările pot fi din cele mai 
diverse, de la cele obişnuite sistemului cum ar fi ten- 
tativele de evadare, tranşarea unor diferende pe cale 
violentă, disimularea unor obiecte interzise şi termi- 
nând cu observarea rutinelor, procedurilor de reacţie 
a personalului în diferite situaţii, precum şi identifi- 
carea cadrelor ce pot fi supuse actelor de corupţie 
materială ori şantaj. Informaţii ca cele din urmă se pot 
dovedi extrem de utile, mai ales dacă sunt cunoscute 


4 


COLOCVIU STRATEGIC NR. 2, 2014 


din timp de forţele ostile întrucât oferă un avantaj în 
demersul de recrutare sau exploatare a unor oameni 
din interiorul sistemului. 


! Sistemul de Apărare, Ordine Publică şi Siguranţă Naţională 
al României 

? Cf. Proiectului Strategiei Sistemului Naţional al Penitenciarelor 
2013-2016. 

3 Cf. art. 2 din Legea nr. 293/2004 modificată şi completată. 

4 În conformitate cu cele mai moderne abordări în materie de 
securitate penitenciară (2013 — Prison Incident Management 
Handbook, Oficiul Organizaţiei Naţiunilor Unite împotriva 
Criminalităţii şi Drogurilor — U.N.O.D.C., p. 21-31) pe lângă 
tradiționala componentă fizică a securităţii, la nivelul peniten- 
ciarelor se vorbeşte de conceptul securităţii procedurale şi conceptul 
securităţii dinamice. Pe lângă componentele conceptului de 
securitate dinamică (clasificare deţinuţilor în funcţie de diferite 
criterii, efectuarea de patrule şi percheziţii pe baza unor informaţii 
precise, exersarea rezolvării unor incidente potenţiale inclusiv 
planificarea pentru situaţii de urgenţă, supraveghere activă) există 
unanim recunoscută ideea că planificarea sentinţei pentru fiecare 


condamnat în parte (menţinându-se un echilibru între opţiunea sa şi 
nevoile identificate de specialişti) aduce o contribuţie esenţială şi 
decisivă la menţinerea unui grad de securitate corespunzător în 
aşezămintele de detenţie. 

5 OUG nr. 77 din 2013 a impus sistemului o reanalizare şi ulterior 
desfiinţarea mai multor funcţii, inclusiv din sectorul operativ. Cu 
toate că actul normativ a fost declarat neconstituţional (Decizia 
55/2014 a Curţii Constituţionale intrând în vigoare la 25 februarie 
2014) o serie de măsuri au fost deja implementate iar impactul 
negativ a fost deja resimţit la nivelul resurselor umane şi 
informaţionale. 

“Proiectul Strategiei Sistemului Naţional al Penitenciarelor 2013- 
2016 p.7 pet. 11, 12. Sursa - http://anp.gov.ro/documents/ 
10180/577155/Proiect+Strategie+ANP+2013-2016.pdf/ 

Documentul poate fi luat în considerare chiar în formă de proiect, 
atât timp cât este singurul de acest gen la nivel strategic şi cât timp 
unităţile teritoriale şi-au dezvoltat planuri proprii pe baza acestuia. 
O situaţie similară a existat în perioada 2009-2013 când sistemul a 
avut la baza planificării un proiect similar, neasumat de factorii 
politici. 


CONCLUZII: 


e Dramatic este că, în circumstanţe nefericite, majoritatea oamenilor ar putea deveni 
susţinători ai grupărilor teroriste sau chiar membri. Din fericire cei mau mulţi dintre 
noi nu trăiesc în astfel de circumstanţe şi nu sunt obligaţi să aleagă între astfel de 
opţiuni. Terorismul este o problemă veche şi persistentă, el iese la suprafaţă 
mereu pentru că natura umană este receptivă la circumstanţele care produc actele 
teroriste şi care continuă să apară. De obicei, terorismul este simptomul unor 
probleme fundamentale. 

Putem spera că evenimentele precum cele de la 11 septembrie 2001 sau cele de 
la Moscova din 2010 vor încuraja o apreciere mai mare a informaţiilor pe care le 
avem şi vor duce la o clarificare a miturilor şi zvonurilor care persist şi continuă să 


domine acest început de secol. 


1 S. Năstase, Fenomenul terorist, o perspectivă psiho-socială, lucrare de curs, Editura AISM, Bucureşti, 2000, 
p. 33. 

